РЕГЛАМЕНТ (ЕО) № 71/2009 НА КОМИСИЯТА
от 23 януари 2009 година
за определяне на количеството царевица, налично за интервенция за етап № 2 на пазарната 2008/2009 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 687/2008 на Комисията от 18 юли 2008 г. за установяване на процедури за приемане на зърнените култури от разплащателните агенции или интервенционните агенции и установяване на методи за анализ за определяне на качеството на зърното (2), и по-специално член 3, параграф 2, втора алинея от него,
като има предвид, че:
(1)
В член 3 от Регламент (ЕО) № 687/2008 се определят правилата за разпределение на количествата царевица, допустими за интервенция за пазарната 2008/2009 година. Разпределението се извършва на два етапа, наречени „етап № 1“ и „етап № 2“.
(2)
Общото количество царевица, предложено за интервенция по време на етап № 1, продължил от 1 август до 31 декември 2008 г., не надвиши максималното количество, определено в член 11, параграф 1, втора алинея, буква а) от Регламент (ЕО) № 1234/2007. Следователно е целесъобразно да се публикува количеството царевица, което може да бъде предложено за интервенция по време на етап № 2 на пазарната 2008/2009 година.
(3)
В съответствие с член 3, параграф 1, трета алинея от Регламент (ЕО) № 687/2008 етап № 2 започва в деня след публикуването от Комисията в Официален вестник на Европейския съюз на количеството, което остава налично за интервенция за този етап. Този ден е първият за подаване на офертите във всички държави-членки и етап № 2 завършва най-късно на 30 април в Гърция, Испания, Италия и Португалия, на 30 юни - в Швеция и на 31 май - в останалите държави-членки. В тази връзка е целесъобразно да се предвиди влизането в сила на настоящия регламент в деня на публикуването му в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Количеството царевица, което може да бъде предложено за интервенция по време на етап № 2 на пазарната 2008/2009 година съгласно член 3 от Регламент (ЕО) № 687/2008, възлиза на 172 377 тона.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 януари 2009 година.